Гилбърт Честъртън
Златни листа

Превод от английски: Добромир Кралчев, 2008

chitanka.info

Виж! Есента настъпи

и всичко позлати.

Годината ми шепне:

„С мен остаря и ти.“

През младостта си търсих

могъщ и смел другар,

с когото да постигна

мечтата на Икар.

Ала сега се радвам

на всеки поздрав мил,

на всички честни люде,

що Бог е сътворил.

През младостта си търсих

де златен цвят цъфти.

Но есента настъпи

и всичко позлати.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.